Yhdysvaltain Grand Prix 2022

Yhdysvaltain Grand Prix 2022 (virallisesti Formula 1 Aramco United States Grand Prix 2022) oli Formula 1 -kauden  19. osakilpailu, joka ajettiin 23. lokakuuta Circuit of the Americasin moottoriradalla Texasissa Yhdysvalloissa.

 Viikonlopun aikataulu ja sää 
PäiväAikatauluSessioSääIlmaRataKosteusPaik.21. lokakuuta14:00–15:0022:00–23:001. vapaat harjoitukset17:00–18:3001:00–02:302. vapaat harjoitukset22. lokakuuta14:00–15:0022:00–23:003. vapaat harjoitukset17:00–18:0001:00–02:00Aika-ajot23. lokakuuta14:00–16:0022:00–00:00Kilpailu

 Vapaat harjoitukset 
Ensimmäisissä vapaissa harjoituksissa ajoi neljä testikuljettajaa, kun Robert Shwartzman testasi Ferrarin Charles Leclercin autoa, Álex Palou ajoi Daniel Ricciardon McLarenia, Théo Pourchairelle annettiin Valtteri Bottaksen Alfa Romeo ja Logan Sargeant puolestaan ajoi Nicholas Latifin Williamsilla. He kaikki jäivät lopputuloksissa viimeisten joukkoon, mutta olivat nopeampia kuin kokeneempi Haasin testikuljettaja Antonio Giovinazzi. Giovinazin harjoitukset menivät pieleen, kun hän kolaroi ratavalliin harjoitusten alussa ja joutui viettämään loppuajastaan varikolla kytkinvian vuoksi. Ensimmäisten vapaiden harjoitusten nopein oli Ferrarin Carlos Sainz, toinen oli Red Bullin Max Verstappen ja kolmas Mercedeksen Lewis Hamilton.

Toisissa vapaissa harjoituksissa kuljettajat saivat testattavakseen rengastoimittaja Pirellin valmistamia ensi kauden renkaita, mutta heille ei kerrottu rengasseosten koostumuksia eikä testirenkaita ollut merkitty seosten värikoodeilla. Hamiltonilla oli vaikeuksia harjoitusten aikana, kun hän teki ajovirheen ajamalla mutkan 19 leveäksi osuen samalla reunakivetykseen ja esteli Alpinen Fernando Alonsoa radan viimeisellä osiolla. Toisten vapaiden harjoitusten nopein oli Leclerc, toinen oli Bottas ja kolmas Ricciardo.

Kolmansien vapaiden harjoitusten nopein oli Verstappen ennen Leclerciä ja Sainzia.

 Aika-ajot 
Sainz ajoi paalupaikalle ennen Leclerciä ja Verstappenia, mutta Leclercin lähtöruuturangaistuksen myötä Verstappen nousi toiseksi ja kolmannesta ruudusta lähti Hamilton.

 Kilpailu 
Ennen osakilpailun alkua F1-kuljettajat, henkilökunta ja katsojat pitivät hiljaisen hetken lauantaina kuolleen Red Bullin omistajan Dietrich Mateschitzin muistolle. Lähtöruudukko muuttui merkittävästi ennen kilpailun alkua, kun monet kuljettajista olivat saaneet lähtöruuturangaistuksen kilpailuun. Lähdössä Sainzin onni kääntyi, kun Verstappen ohitti hänet ja Mercedeksen George Russell osui häneen, minkä seurauksena Sainz keskeytti kolarista saamiinsa vaurioihin. Aston Martinin Lance Stroll ja Sebastian Vettel nousivat väliaikaisesti kolmanneksi ja kuudenneksi, mutta heidät ohitettiin myöhemmin kilpailun aikana. Vettelin kilpailu vaikeutui väliaikaisesti, kun hänen varikkopysähdyksensä kesti liian pitkään, mutta hän onnistui nousemaan pistesijoituksille ohittaen muun muassa Haasin Kevin Magnussenin.

Sainzin ja Russellin kolaritilanteen myötä Verstappen ja Hamilton ajoivat kilpailun kärjessä, joista Hamilton pysähtyi ensimmäisenä varikolle. Kilpailun ensimmäinen turva-auto otettiin radalle, kun Bottas pyörähti soralle ja keskeytti kilpailunsa. Uusintalähdössä Verstappen säilytti kärkipaikkansa Hamiltonia vastaan, mutta heidän takanaan Alonso ja Stroll kolaroivat keskenään, minkä seurauksena Stroll keskeytti kilpailun ja turva-auto otettiin uudelleen radalle.

Toisen uusintalähdön jälkeen Leclerc teki varikkopysähdyksensä, jonka jälkeen hän ohitti Red Bullin Sergio Pérezin nousten kolmanneksi. Verstappenin onni kääntyi toisella varikkopysähdyksellä, koska pysähdys vei liikaa aikaa ja hän putosi Hamiltonin ja Leclercin taakse kolmanneksi. Verstappen aloitti kuitenkin takaa-ajon kärkikaksikkoa vastaan, missä hän onnistui ohittamalla Leclercin kierroksella 39 ja Hamiltonia vastaan hän taisteli kuusi kierrosta ennen maaliviivaa.

Verstappen ajoi kilpailun voittoon, Hamilton oli toinen ja Leclerc kolmas. McLarenin Lando Norris oli kuudes käytyään vaurioituneella autollaan tiukan taistelun Alonsoa vastaan. Alonson ajaminen ja toiminta radalla kilpailun aikana sai Haasin tekemään protestin, jolloin Alonso ensin pudotettiin pois pistesijoituksilta, mutta Alpinen vastaprotestin jälkeen hänet nostettiin takaisin seitsemänneksi.

 Tulokset 
 Aika-ajot 
SijaNumeroKuljettajaValmistajaOsiotLähtöruutuQ1Q2Q3155 Carlos SainzFerrari1.35,2971.35,5901.34,3561216 Charles LeclercFerrari1.35,7951.35,2461.34,4211231 Max VerstappenRed Bull Racing-RBPT1.35,8641.35,2941.34,4482411 Sergio PérezRed Bull Racing-RBPT1.36,1631.35,8641.34,6459544 Lewis HamiltonMercedes1.36,1481.35,7321.34,9473663 George RussellMercedes1.36,1951.35,6921.34,9884718 Lance StrollAston Martin Aramco-Mercedes1.36,8601.36,0321.35,598584 Lando NorrisMcLaren-Mercedes1.36,4651.36,3411.35,6906914 Fernando AlonsoAlpine-Renault1.36,4461.35,9881.35,876141077 Valtteri BottasAlfa Romeo-Ferrari1.36,7461.36,3211.36,31971123 Alexander AlbonWilliams-Mercedes1.36,9321.36,3688125 Sebastian VettelAston Martin Aramco-Mercedes1.36,6951.36,398101310 Pierre GaslyAlphaTauri-RBPT1.36,5771.36,740111424 Zhou GuanyuAlfa Romeo-Ferrari1.36,6561.36,970181522 Yuki TsunodaAlphaTauri-RBPT1.36,8081.37,147191620 Kevin MagnussenHaas-Ferrari1.36,94913173 Daniel RicciardoMcLaren-Mercedes1.37,046151831 Esteban OconAlpine-Renault1.37,068Varikko1947 Mick SchumacherHaas-Ferrari1.37,11116206 Nicholas LatifiWilliams-Mercedes1.37,24417107 % aika: 1.41,968Lähteet:

 Kilpailu 
SijaNroKuljettajaValmistajaKierroksetAika/KeskeytysLähtöruutuPisteet1.1 Max VerstappenRed Bull Racing-RBPT561:42.11,6872252.44 Lewis HamiltonMercedes56 +5,0233183.16 Charles LeclercFerrari56 +7,50112154.11 Sergio PérezRed Bull Racing-RBPT56 +8,2939125.63 George RussellMercedes56 +44,815 410+16.4 Lando NorrisMcLaren-Mercedes56 +53,785687.14 Fernando AlonsoAlpine-Renault56 +55,0781468.5 Sebastian VettelAston Martin Aramco-Mercedes56 +1.05,3541049.20 Kevin MagnussenHaas-Ferrari56 +1.05,83413210.22 Yuki TsunodaAlphaTauri-RBPT56 +1.10,91919111.31 Esteban OconAlpine-Renault56 +1.12,875Varikko12.24 Zhou GuanyuAlfa Romeo-Ferrari56 +1.16,1641813.23 Alexander AlbonWilliams-Mercedes56 +1.20,075814.10 Pierre GaslyAlphaTauri-RBPT56 +1.21,7631115.47 Mick SchumacherHaas-Ferrari56 +1.24,4901616.3 Daniel RicciardoMcLaren-Mercedes56 +1.30,4871517.6 Nicholas LatifiWilliams-Mercedes56 +1.43,58817Kesk.18 Lance StrollAston Martin Aramco-Mercedes21Kolari (Alonso)5Kesk.77 Valtteri BottasAlfa Romeo-Ferrari16Ulosajo7Kesk.55 Carlos SainzFerrari1Kolarivauriot (Russel)1Nopein kierros:  George Russell (Mercedes) 1.38,788 (kierroksella 56).Lähteet:

 Muuta 
FIA ilmoitti kilpailuviikonlopun aikana, että kaudella  autojen peilejä, turvakaaria ja (Halo-järjestelmää) vahvistetaan, muutoksella pyritään parempaan turvallisuuteen Zhou Guanyun Britannian GP:ssä tapahtuneen kaltaisissa onnettomuustilanteissa.
FIA ilmoitti uudistavansa myös kuljettajien lähtöruuturangaistusjärjestelmää kaudeksi 2023, koska Italian GP:ssä moni kuljettaja oli ottanut lähtöruuturangaistuksen kilpailuun, mikä aiheutti tuomaristolle sekaannusta lähtöruudukon muodostamisessa.
Red Bullin omistaja Dietrich Mateschitz kuoli osakilpailuviikonlopun aikana, minkä vuoksi talli omisti osakilpailun voiton hänen muistonsa kunniaksi.
Red Bull varmisti osakilpailuvoitollaan valmistajien mestaruuden.

 Lähteet 

Luokka:Yhdysvaltain Grand Prix
Luokka:Osakilpailut Formula 1 -kaudella 2022